Paulus toon in hierdie deel in besonder aan wie dit is wat kan verwag om in die heerlikheid van die Seun te mag deel. Hy dui ook die vrugte aan van hulle wat geglo het as hy sê : Sy heiliges. Daarmee toon hy dat dié wat hulle aan die onreinheid van hierdie wêreld oorgegee het, nie moet verwag om deel te hê aan hierdie erfenis of aan iets wat van die Seun van God is nie.
Dit is opmerklik watter besondere plek vroue in die lewe van Christus ingeneem het in die tyd wat Hy op aarde rondgegaan het. Daar word melding gemaak van die vroue wat Jesus van Galilea af gevolg het en Hom versorg het (Mark 15:41; Luk 8:2-3; 23:49). Dit is immers wat die Here onder andere van die vrou in die huwelik verwag (1 Tim 5:14).
Johannes Calvyn (of soos die oorspronklike Franse naam gelui het: Jean Cauvin) is op 10 Julie 1509 in Noyon in Pikardië gebore. Sy moeder sterf toe hy nog jonk was. Sy pa was &apos;n amptenaar vir die biskop, en het vir die jong Johannes verskeie kerklike voorregte beding, sodat hy aanvanklik sonder enige finansiële tekorte kon studeer.
Daar word verskeie tiperings gebruik om Johannes Calvyn en sy teologie te beskryf. Hy word onder andere genoem die teoloog van die Heilige Gees. Hy is al genoem die man van een boek, met verwysing na sy Institusie. En hy word getipeer as "doctor ecclesiae" (doktor van die kerk).
Calvyn was &apos;n eksegeet by uitnemendheid. Hiervan is die indrukwekkende lys van kommentare wat uit sy pen voortgekom het, &apos;n duidelike bewys. Behalwe die tweede en derde brief van Johannes en die boek Openbaring, het hy kommentare oor al die boeke van die Bybel geskryf. Vir hom was die verklaring van die Bybel een van die belangrikste bydraes wat die Reformasie tot die herstel van die kerk gelewer het. Hy skryf in sy Acta Synodi Tridenti : "Ons het vir die verstaan van die Skrif meer gedoen as alle doctores wat sedert die ontstaan van die pousdom in die Roomse Kerk opgestaan het."
Om Calvyn se groot bydrae tot die ekonomie te verstaan, is dit nodig om eers oog te kry vir die tradisionele opvattings wat in sy tyd geheers het. Dit gaan eerstens om die kwessie van privaatbesit, tweedens oor rente en woeker. Derdens moet gelet word op Calvyn se eie tyd en hoe hy daar inpas.
Die basis van hierdie oordenking was die openingswoord by die Voortgesette Sinode, maar word hier ietwat verwerk weergegee, ná die sinodebesluit oor ons susters ten opsigte van die regeeramp.
By die herdenking van die stigting van die GKSA is dit met bostaande frase beskryf. Gedurende die Paasnaweek het duisende lidmate samgetrek om hierdie liefde te vier. Elders is geleenthede geskep waartydens lidmate kon terugkyk op die geseënde invloed van die kerk vir hulle - en vir die hele land.